Lav et referat af nedenstående tekst:

Tekst:
Fredag eftermiddag er en 61-årig morsingbo blevet idømt 20 dages betinget fængsel i en sag, der er den første af sin slags i Midt- og Vestjylland. I sit hjem på Mors havde han 10 forskellige sexdukker. I oktober sidste år besluttede han sig for at gå på nettet for at bestille en ekstra dukke, men den nåede aldrig frem. For da pakken skulle igennem Toldstyrelsen, blev den stoppet, og politiet blev informeret. Flere af dukkerne, der er fremstillet til et seksuelt formål, ligner nemlig børn. Og efter en lovændring sidste år hører det under straffelovens § 235 som omhandler alt børnepornografisk materiale. Dukker skal konfiskeres I retten kom det frem, at dukkerne er mellem 50 og 135 centimeter høje, men den tiltalte mente ikke, at man kunne sige, at alle dukkerne ligner børn. Han erkendte, at tre af dem gør, men ifølge den 61-årige har børn ikke bryster, hvilket flere af hans dukker har. Og netop tvivl om hvorvidt alle sexdukkerne ligner børn, kom morsingboen til gode. Retten i Holstebro gav ham medhold i, at det ikke kunne afgøres, om tre af de 10 dukker var udformet som børn, og derfor blev han kun dømt for at være i besiddelse af de resterende dukker. De syv sexdukker skal nu konfiskeres sammen med den ottende, der blev taget i tolden. Dømt 61-årig: Jeg er ikke pædofil Loven, som den 61-årige nu er dømt efter, er forholdsvis ny. I 2021 fremsatte regeringen et lovforslag, der kriminaliserer besiddelse og overdragelse af sexdukker, der fremstår som børn. Tilføjelsen til loven blev vedtaget i begyndelsen af 2022, og den gjorde det ulovligt at have dukker, som "fremstår som et barn, og som er konstrueret med et seksuelt formål for øje". Den dømte morsingbo fortæller anonymt til TV MIDTVEST, at han ikke vidste, at det var ulovligt at have dukkerne, før han fik besøg af politiet. Da han bliver spurgt direkte om, hvorfor han havde dukkerne, svarede han, at det var, fordi de var billige, og at han altså ikke lider af pædofili. Manden modtog sin dom på stedet. Han er ikke tidligere straffet.

Referat:
En mand fra Mors er idømt fængselsstraf for at være i besiddelse af syv sexdukker, der ligner børn. De blev opdaget, efter han forsøgte at købe en mere til sin samling.